# **KISKŐRÖS VÁROS KÉPVISELŐ-TESTÜLETE**

## EGÉSZSÉGÜGYI ÉS SZOCIÁLPOLITIKAI BIZOTTSÁGA

**6-18/2018.** sz. Eü. és Szoc. Biz. ülés

### JEGYZŐKÖNYV

# **Készült:** Kiskőrös Város Képviselő-testülete Egészségügyi és Szociálpolitikai Bizottsága

2018. november 13-án 14 óra 00 perckor kezdődő zárt üléséről

**Az ülés helye:** Kiskőrösi Polgármesteri Hivatal

Jegyzői Iroda

(6200 Kiskőrös, Petőfi Sándor tér 1.)

**Jelen vannak:**

Aszódi Pál a bizottság elnöke

Horváth Borbála a bizottság tagja

Aszódi János a bizottság tagja

dr. Turán Csaba jegyző

Losoncziné Romfa Erika jegyzőkönyvvezető

Aszódi Pál a Kiskőrös Város Képviselő-testülete Egészségügyi és Szociálpolitikai Bizottsága (a továbbiakban: Bizottság) elnöke köszöntötte az ülésen megjelenteket. Megállapította a határozatképességet, és megnyitotta az ülést.

A Bizottság elnöke tájékoztatta a Bizottság tagjait, hogy a Magyarország helyi önkormányzatairól szóló 2011. évi CLXXXIX törvény 46. § (2) bekezdés a) pontja értelmében zárt ülést kell tartani. Ezt követően ismertette a napirendi javaslatot, amelyet a Bizottság egyhangú, három „igen” szavazattal az alábbiak szerint fogadta el:

**Napirend:**

1. Önkormányzati bérlakás bérleti jogának kijelölése

**1.**

**ÖNKORMÁNYZATI BÉRLAKÁS BÉRLETI JOGÁNAK KIJELÖLÉSE**

**Losoncziné Romfa Erika szociális ügyintéző** ismertette a Bizottság tagjaival, hogy

A 6200 Kiskőrös, Mészáros Lőrinc utca 22. szám földszint 5. ajtószám alatti önkormányzati bérlakás szociális helyzet alapján történő bérleti jogviszony létesítésére egy érvényes pályázat érkezett.

Az 64 m2 alapterületű 2 szoba, 1 konyha, 1 fürdőszoba, 1 WC, 1 éléskamra, 1 tároló helyiségekből álló komfortos lakásra a bérleti jogviszony kiválasztásánál a Bizottság figyelembe vette a lakás méretét, az együttköltöző személyek számát, a pályázó jövedelmi viszonyait, valamint szociális rászorultságát.

A Bizottság a pályázatok részletes megvitatását követően egyhangú három „igen” szavazattal az alábbi határozatot hozta:

***57/2018. (XI.13.) sz. Eü. és Szoc. Biz. határozat:***

**Határozat**

Az Egészségügyi és Szociálpolitikai Bizottság a 6200 Kiskőrös, Mészáros Lőrinc utca 22. szám földszint 5. ajtószám alatti önkormányzati bérlakás bérlőjének Jakab Eszmeralda (születési név: Jakab Eszmeralda, született: Kiskunhalas, 1999. május 07. anyja neve: Kolompár Hermina) 6200 Kiskőrös, Uzsoki utca 63. szám alatti lakost jelöli ki 2018. november 20. napjától 2020. november 19. napjáig.

Felelős: a Bizottság elnöke

Határidő: értelemszerűen

További kérdés, hozzászólás nem hangzott el, így Aszódi Pál a Bizottság elnöke az ülést 15 óra 30 perckor bezárta.

**Kmf:**

**Aszódi Pál Horváth Borbála**

**a Bizottság elnöke a Bizottság tagja**

**Losoncziné Romfa Erika**

**jegyzőkönyvvezető**